ᱥᱩᱱᱤᱛᱟ ᱨᱟᱱᱤ

ᱥᱩᱱᱤᱛᱟ ᱨᱟᱱᱤ (ᱡᱟᱱᱟᱢ ᱔ ᱰᱤᱥᱮᱢᱵᱚᱨ ᱑᱙᱗᱙) ᱢᱤᱫ ᱵᱷᱟᱨᱚᱛᱤᱭᱚ ᱟᱛᱷᱞᱮᱴ ᱠᱟᱱᱟᱭ ᱾ ᱱᱩᱭᱟᱜ ᱚᱲᱟᱜ ᱫᱚ ᱯᱚᱱᱡᱟᱵ ᱨᱮ ᱾ ᱒᱐᱐᱒ ᱮᱥᱤᱭᱟᱱ ᱜᱮᱢᱥ ᱨᱮ ᱑᱕᱐᱐ ᱢᱤᱴᱚᱨ ᱫᱟ.ᱲ ᱨᱮ ᱥᱚᱱᱟ ᱢᱮᱰᱟᱞ ᱟᱨ ᱕᱐᱐᱐ ᱢᱤᱴᱚᱨ ᱫᱟ.ᱲ ᱨᱮ ᱠᱚᱸᱥᱟ ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱾ ᱒᱐᱐᱒ ᱮᱥᱤᱭᱟᱱ ᱜᱮᱢᱥ ᱨᱮ ᱑᱕᱐᱐ ᱢᱤᱴᱚᱨ ᱫᱟ.ᱲ ᱞᱟ.ᱜᱤᱱ ᱔ᱺ᱐᱖ᱹ᱐᱓ ᱴᱮ
ᱭᱤᱢ ᱞᱟᱜᱟᱣ ᱟᱫᱮ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱱᱤᱭ ᱦᱟ.ᱵᱤᱡ ᱵᱷᱟᱨᱚᱛ ᱨᱮ ᱱᱮᱥᱱᱟᱞ ᱨᱮᱠᱚᱰ ᱞᱮᱠᱟ ᱢᱮᱱᱟᱜ ᱛᱟᱭᱟ ᱾ ᱑᱙᱙᱙ ᱨᱮ ᱥᱩᱱᱤᱛᱟ ᱨᱟᱱᱤ ᱚᱨᱡᱩᱱ ᱟᱣᱟᱰ ᱠᱚ ᱪᱟᱞ ᱟᱫᱮᱭᱟ ᱟᱨ ᱦᱚᱸ ᱯᱚᱫᱢᱚ ᱥᱨᱤ ᱦᱚᱸ ᱠᱚ ᱮᱢᱟᱫᱮᱭᱟ ᱾ 

 ᱠᱟ.ᱢᱤ ᱡᱤᱭᱚᱱ 
ᱥᱩᱱᱤᱛᱟ ᱫᱚ ᱯᱚᱱᱡᱟᱵ ᱨᱤᱱᱤᱡ ᱠᱟᱱᱟᱭ ᱾ ᱒᱐᱐᱒ ᱮᱥᱤᱭᱟᱱ ᱜᱮᱢᱥ ᱨᱮ ᱑᱕᱐᱐ ᱢᱤᱴᱚᱨ ᱫᱟ.ᱲ ᱨᱮ ᱥᱚᱱᱟ ᱢᱮᱰᱟᱞ ᱟᱨ ᱕᱐᱐᱐ ᱢᱤᱴᱚᱨ ᱫᱟ.ᱲ ᱨᱮ ᱠᱚᱸᱥᱟ ᱢᱮᱰᱟᱞ ᱫᱟᱲᱮ ᱞᱮᱱᱟᱭ ᱾ ᱱᱚᱝᱠᱟ ᱨᱮᱠᱚᱰ ᱠᱚ ᱵᱮᱱᱟᱣ ᱟᱛᱮ ᱱᱩᱭ ᱫᱚ ᱦᱚᱲ ᱛᱟᱞᱟ ᱨᱮ ᱥᱤᱨᱡᱟᱣ ᱟᱠᱟᱱᱟᱭ ᱾

ᱥᱩᱱᱤᱛᱟ ᱫᱚᱭ ᱢᱮᱱᱟᱭ ᱡᱮ ᱠᱷᱮᱞ ᱠᱚᱨᱮ ᱱᱟᱯᱟᱭ ᱨᱮᱠᱚᱰ ᱵᱮᱱᱟᱣ ᱞᱟ.ᱜᱤᱱ ᱠᱷᱟᱱ ᱠᱮᱵᱚᱞ ᱢᱳᱴᱤᱵᱷᱮᱥᱚᱱ ᱜᱮ ᱞᱟ.ᱠᱛᱤ ᱟᱱᱤᱡ ᱾  ᱥᱩᱱᱤᱛᱟ ᱫᱚ ᱥᱩᱯᱚᱨᱤᱴᱮᱱᱰᱮᱸᱴ ᱚᱯᱷ ᱯᱳᱞᱤᱥ ᱞᱮᱠᱟᱛᱮ ᱯᱚᱴᱷᱟᱱᱠᱳᱴ,ᱯᱚᱱᱡᱟᱵ ᱨᱮ ᱠᱟ.ᱢᱤ ᱠᱟᱱ ᱛᱟᱦᱮᱸᱫ ᱾ 

 ᱵᱤᱵᱟ.ᱫᱽ 
᱒᱐᱐᱒ ᱨᱮᱭᱟᱜ ᱮᱥᱤᱭᱟᱱ ᱜᱮᱢᱥ ᱠᱷᱮᱞ ᱛᱟᱭᱚᱢ ᱥᱩᱱᱤᱛᱟ ᱫᱚ ᱟᱭᱢᱟ ᱞᱮᱠᱟᱱ ᱵᱤᱵᱟ.ᱫᱽ ᱛᱟᱞᱟ ᱛᱮ ᱜᱷᱮᱨᱟᱣ ᱮᱥᱮᱫ ᱞᱮᱱᱟᱭ ᱾ ᱛᱚᱵᱮ ᱡᱤᱛᱠᱟ.ᱨ ᱟᱠᱟᱱ ᱥᱤᱨᱯᱷᱟ. ᱦᱚᱸ ᱠᱚ ᱤᱫᱤ ᱨᱩᱣᱟ.ᱲ ᱞᱮᱫ ᱛᱟᱭᱟ ᱾ ᱱᱩᱭ ᱫᱚ ᱱᱟᱯᱟᱭ ᱫᱷᱟᱨᱟ ᱠᱷᱮᱞ ᱞᱟ.ᱜᱤᱱ ᱫᱟᱲᱮ ᱠᱚ ᱠᱩᱲᱟ.ᱣ ᱵᱟᱠᱷᱨᱟ ᱨᱟᱱ ᱠᱚᱭ ᱡᱚᱢ ᱛᱟᱦᱮᱸᱫ ᱢᱮᱱᱛᱮ ᱠᱚ ᱫᱚᱥ ᱠᱮᱫᱮᱭᱟ ᱾ ᱚᱱᱟ ᱞᱟ.ᱜᱤᱱ ᱱᱩᱭᱟᱜ ᱰᱳᱯ ᱴᱮᱥᱴ ᱠᱚ ᱦᱩᱭ ᱥᱟ.ᱨᱤ ᱞᱮᱱᱟ ᱾ ᱱᱚᱣᱟ ᱵᱟᱠᱷᱨᱟ ᱠᱚ ᱦᱩᱭ ᱟᱠᱟᱱ ᱴᱮᱥᱴ ᱨᱮ ᱫᱚ ᱪᱮᱫ ᱦᱚᱸ ᱚᱝᱠᱟᱱ ᱨᱤᱯᱚᱴ ᱜᱮ ᱵᱟᱝ ᱥᱟ.ᱨᱤ ᱞᱮᱱᱟ ᱾ ᱛᱚᱵᱮ ᱱᱩᱭᱟᱜ ᱤᱱᱴᱚᱨᱱᱮᱥᱱᱟᱞ ᱢᱮᱰᱟᱞ ᱠᱚ ᱪᱟᱞ ᱨᱩᱣᱟ.ᱲ ᱠᱟᱫ ᱛᱟᱭᱟ ᱾  

ᱛᱟᱭᱚᱢ ᱛᱮ ᱮᱥᱤᱭᱟ ᱨᱮᱭᱟᱜ ᱚᱞᱚᱢᱯᱤᱠ ᱠᱟᱩᱱᱥᱤᱞ ᱦᱚᱸ ᱱᱚᱣᱟ ᱰᱳᱯ ᱴᱮᱥᱴ ᱨᱤᱯᱚᱴ ᱞᱮᱠᱟᱛᱮ ᱢᱟᱱᱟᱣ ᱵᱟᱛᱟᱣ ᱠᱮᱟᱭ ᱡᱮ, ᱱᱚᱣᱟ ᱠᱚ ᱫᱚ ᱮᱠᱟᱞ ᱮᱲᱮ ᱨᱚᱲ ᱠᱟᱱ ᱜᱮᱭᱟ ᱾ ᱛᱚᱵᱮ ᱓ ᱡᱟᱱᱩᱭᱟᱨᱤ ᱒᱐᱐᱓ ᱨᱮ ᱤᱱᱴᱚᱨᱱᱮᱥᱱᱟᱞ ᱟᱥᱳᱥᱤᱭᱮᱥᱚᱱ ᱚᱯᱷ ᱟᱛᱷᱞᱮᱴᱤᱠᱥ ᱯᱷᱮᱰᱮᱨᱮᱥᱚᱱ ᱫᱚ ᱟᱡᱟᱜ ᱰᱳᱯ ᱴᱮᱥᱴ ᱠᱞᱤᱭᱮᱨ ᱨᱤᱯᱳᱴ ᱮᱢ ᱛᱟᱭᱚᱢ ᱟᱡᱟᱜ ᱢᱮᱰᱟᱞ ᱦᱚᱸ ᱠᱚ ᱮᱴ ᱨᱩᱣᱟ.ᱲ ᱠᱟᱫ ᱛᱟᱭᱟ ᱾  ᱔ ᱯᱷᱮᱵᱨᱩᱭᱟᱨᱤ ᱒᱐᱐᱓ ᱨᱮ ᱵᱷᱟᱨᱚᱛ ᱥᱚᱨᱠᱟᱨ ᱢᱤᱫ 'Restoration of Medals' ᱧᱩᱛᱩᱢ ᱟᱱᱤᱡ ᱢᱤᱫ ceremony ᱦᱮᱯᱨᱟᱣ ᱠᱟᱛᱮ ᱟᱡᱟᱜ ᱢᱮᱰᱟᱞ ᱠᱚ ᱨᱩᱣᱟᱲ ᱠᱟᱫ ᱛᱟᱭᱟ ᱾ 

 ᱥᱟ.ᱠᱷᱭᱟ.ᱛ 

ᱵᱟ.ᱲᱛᱤ ᱡᱚᱱᱚᱲ

Category:Living people
Category:Sportswomen from Punjab, India
Category:Indian female long-distance runners
Category:20th-century Indian women
Category:Indian female middle-distance runners
Category:Indian police officers
Category:Asian Games gold medalists for India
Category:Asian Games silver medalists for India
Category:Asian Games bronze medalists for India
Category:Asian Games medalists in athletics (track and field)
Category:Athletes (track and field) at the 1998 Asian Games
Category:Athletes (track and field) at the 2002 Asian Games
Category:World Championships in Athletics athletes for India
Category:Recipients of the Arjuna Award
Category:Recipients of the Padma Shri in sports
Category:1979 births
Category:Indian women police officers
Category:Place of birth missing (living people)
Category:Medalists at the 1998 Asian Games
Category:Medalists at the 2002 Asian Games